open-index/open-wikipedia-markdown huggingface dataset:
Κεντητική

Η *κεντητική* είναι η τέχνη της διακόσμησης ενός υφάσματος ή άλλων υλικών με την χρήση βελόνας και κλωστής ή νήματος. Το κέντημα μπορεί να περιλαμβάνει και άλλα υλικά όπως μαργαριτάρια, χάντρες και πούλιες. Σήμερα το κέντημα εμφανίζεται συνήθως σε καπέλα, παλτά, κουβέρτες, πουκάμισα, παντελόνια, φορέματα, κάλτσες ενώ διαθέτει μεγάλη ποικιλία χρωμάτων στις κλωστές και τα νήματα.

Μερικές από τις βασικές μορφές ή ραφές των πρώτων κεντημάτων είναι η αλυσιδωτή, ευθεία ή σταυτική ραφή που ακολουθεί το βελονάκι αλλά και οι οπές των κουμπιών που θεωρούνται οι κύριες μορφές της κεντητικής τέχνης.

## Παραδοσιακή χειροποίηση κεντητική σε όλο τον κόσμο

## Φωτογραφίες

File:Sindhi embroidery GAJJ.jpg|Sindhi embroidery GAJJ, Gajj is a type of ladies shirt embroidered with hand stitched.
File:Sindhi embroidery GAJJ 2.jpg|Sindhi embroidery GAJJ 2
File:Chinese silk, 4th Century BC.JPG|Detail of embroidered silk gauze ritual garment. Rows of even, round chain stitch used for outline and color. 4th century BC, Zhou tomb at Mashan, Hubei, China.
File:St. Galler Stickerei Muster c.jpg|Extremely fine underlay of St. Gallen Embroidery
File:Turkish embroidery.jpg|Traditional Turkish embroidery. Izmir Ethnography Museum, Turkey.
File:Croatian embroidery.jpg|Traditional Croatian embroidery.
File:Korean embroidery patterns.jpg|Brightly coloured Korean embroidery.
File:Uzbekistan embroidery.jpg|Uzbekistan embroidery on a traditional women's *parandja* robe.
File:Woman headdress Kalash.jpg|Woman wearing a traditional embroidered Kalash headdress, Pakistan.
File:EmbroideryTefillinbagJosephSherman.jpg|Decorative embroidery on a tefillin bag in Jerusalem,.
File:Bedouin bookmark.jpg|Bookmark of black fabric with multicolored Bedouin embroidery and tassel of embroidery floss
File:Woman's Robe a l'anglaise with Petticoat LACMA M.66.31a-b (4 of 6).jpg|Chain-stitch embroidery from England circa 1775
File:Bulgarian embrodery from Sofia and Trun.jpg|Traditional Bulgarian Floral embrodery from Sofia and Trun.
File:Kashubian embroidery of Zukowo school.jpg|Kashubian Pakistani thread,Kashubian traditional embroidery work
File:Wedding dress with multi-color embroidery by Faustina Sumano García.jpg|Traditional Oaxacan embroidery on a wedding dress.
File:Embroidery designs for shirt.jpg|alt=Free Embroidery Designs|Kurtis Free Embroidery Designs


## Παραπομπές


## Βιβλιογραφία
*
*
*
*
*

## Περαιτέρω μελέτη
*
*
*
*
*Koll, Juby Aleyas (2019). Sarah's Hand Embroidery Tutorials.
*
*
*

## Εξωτερικοί σύνδεσμοι
* 

Κατηγορία:Κέντημα
Γραμμή συναρμολόγησης

[thumb|Γραμμή συναρμολόγησης #3 του [Airbus A321 στο Αεροδρόμιο του Αμβούργου.]]
[thumb|Η Γραμμή συναρμολόγησης της [Hyundai.]]
Η **γραμμή συναρμολόγησης** είναι διαδικασία κατασκευής (συχνά ονομάζεται προοδευτική συναρμολόγηση) στην οποία προστίθενται μέρη καθώς το ημιτελές έργο μετακινείται από το έναν σταθμό εργασίας στον άλλον και τα διάφορα μέρη προστίθενται διαδοχικά μέχρι την ολοκλήρωση του τελικού αποτελέσματος. Τοποθετώντας μηχανικά τα εξαρτήματα στο κατασκευαστικό προϊόν και μετακινώντας το μεταξύ των σταθμών εργασίας, το τελικό προϊόν μπορεί να συναρμολογηθεί γρηγορότερα και με λιγότερη εργασία από αυτήν που θα απαιτούνταν εάν οι εργαζόμενοι μετέφεραν τα διάφορα εξαρτήματα σε ένα συγκεκριμένο σταθερό σημείο για την συναρμολόγηση.

Η γραμμή συναρμολόγησης είναι μια κοινή μέθοδος συναρμολόγησης των σύνθετων αντικειμένων όπως αυτοκινήτων και άλλου εξοπλισμού μεταφοράς, οικιακών συσκευών και ηλεκτρονικών ειδών, καθώς έχει ως αποτέλεσμα τη γνωστή ως μαζική παραγωγή.

Οι εργαζόμενοι που είναι επιφορτισμένοι με την γραμμή συναρμολόγησης ονομάζονται συναρμολογητές.

## Παραπομπές


## Εργογραφία

* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* Homepage for assembly line optimization research
* Assembly line optimization problems
* History of the assembly line and its widespread effects
* Cars Assembly Line

Κατηγορία:Βιομηχανικές διεργασίες
Τσάπα

thumb|Ένας αγρότης χρησιμοποιεί την τσάπα για να διώξει τα ζιζάνια σε έναν λαχανόκηπο.
Η **τσάπα** είναι ένα αρχαίο και ευέλικτο εργαλείο χειρός και κηπουρικής που χρησιμοποιείται για την διαμόρφωση του εδάφους, την αφαίρεση των ζιζανίων, τον καθαρισμό του εδάφους και την συγκομιδή των ριζών. Η διαμόρφωση του εδάφους περιλαμβάνει την συσσώρευση εδάφους γύρω από την βάση των φυτών, το σκάψιμο των στενών αυλακιών και τα ρηχά χαρακώματα για την φύτεση σπόρων ή βολβών. Το βοτάνισμα με μια τσάπα περιλαμβάνει την ανατάραξη της επιφάνειας του εδάφους ή την κοπή του φυλλώματος από τις ρίζες και τον καθαρισμό του εδάφους από παλιές ρίζες και υπολείμματα των καλλιεργειών. Η τσάπα για το σκάψιμο του εδάφους χρησιμοποιείται για την συγκομιδή ριζικών καλλιεργειών όπως οι πατάτες.

## Παραπομπές


## Περαιτέρω μελέτη
* Evans, Chris, “The Plantation Hoe: The Rise and Fall of an Atlantic Commodity, 1650–1850,” *William and Mary Quarterly,* (2012) 69#1 pp 71–100.

## Εξωτερικοί σύνδεσμοι

* "Scuffle hoe" or "Dutch hoe" as defined by Memidex/WordWeb dictionary/thesaurus 
* Photographs of horse hoes at Scales And Rural Museum 

Κατηγορία:Γεωργικά εργαλεία
Σφυρηλάτηση

Η **σφυρηλάτηση** είναι μια διαδικασία κατασκευής που περιλαμβάνει τον σχηματισμό και την διαμόρφωση του μετάλλου μέσω συμπιεστικών δυνάμεων. Τα χτυπήματα γίνονται με ένα σφυρί (συχνά ένα σφυρί ισχύος). Η σφυρηλάτηση ταξινομείται ανάλογα με την θερμοκρασία στην οποία εκτελείται : κρύα ή θερμή σφυρηλάτηση. Στην δεύτερη, το μέταλλο θερμαίνεται, συνήθως σε σφυρήλατο. Τα σφυρηλατημένα μέρη κυμαίνονται σε βάρος από ένα κιλό έως εκατοντάδες τόνους. Τα παραδοσιακά μεταλλικά προϊόντα ήταν μαγειρικά σκεύη, εργαλεία χειρός, όπλα, κύμβαλα και κοσμήματα. Από την Βιομηχανική Επανάσταση, τα σφυρηλατημένα προϊόντα χρησιμοποιούνται ευρέως σε μηχανισμούς και μηχανήματα όπου ένα συστατικό απαιτεί υψηλή αντοχή. Τέτοια σφυρήλατα προϊόντα συνήθως απαιτούν περαιτέρω επεξεργασία (όπως μηχανική κατεργασία) για να επιτευχθεί ένα ολοκληρωμένο προϊόν. Σήμερα η σφυρηλάτηση θεωρείται μια σημαντική παγκόσμια βιομηχανία.

## Παραπομπές


## Βιβλιογραφία
* 
* Doege, E.; Behrens, B.-A.: *Handbuch Umformtechnik: Grundlagen, Technologien, Maschinen* (in German), 2nd Edition, Springer Verlag, 2010, 
* Ostermann, F.: *Anwendungstechnologie Aluminium* (in German), 3rd Edition, Springer Verlag, 2014, 

## Εξωτερικοί σύνδεσμοι

*Glossary of Forging Terms and Definitions
*Evidences of Forging History

Κατηγορία:Μεταλλουργία
Γιάννης Σκλάβος

Ο **Γιάννης** **Ευστρατιάδης** (**Σκλάβος**) (30 Μαρτίου 1949 - 21 Μαΐου 2021) ήταν Έλληνας σεναριογράφος του θεάτρου, του κινηματογράφου και της τηλεόρασης. Έχει πολύ πλούσιο συγγραφικό έργο, όπως τα βιβλία *Όχι άλλο πόλεμο*, *Δεν θέλω να γίνω ήρωας*, τη σειρά ταινιών ''Ρόδα τσάντα και κοπάνα'', ''Νο2'' και ''Νο3'', *Επάγγελμα γυναίκα* και άλλες πολλές, κυρίως τη δεκαετία του 1980. Στην τηλεόραση έχει υπογράψει το σενάριο σε σειρές, όπως *Ο ταξιτζής* και *Οι εργένηδες*.

## Σειρές στις οποίες έχει γράψει το σενάριο

## Κινηματογραφικές ταινίες στις οποίες έχει γράψει το σενάριο

**Βιντεοταινίες στις οποίες έχει γράψει το σενάριο:**

## Εξωτερικοί σύνδεσμοι
* 

## Παραπομπές


Κατηγορία:Έλληνες σεναριογράφοι
Συνθήκη του Κρεπί

μικρογραφία|Η Συνθήκη του Κρεπί, πράξη γραμμένη στα γαλλικά, με ημερομηνία 22 Σεπτεμβρίου 1544
Η **Συνθήκη του Κρεπί** υπεγράφη στις 18 Σεπτεμβρίου 1544 μεταξύ του Φραγκίσκου Α' της Γαλλίας και του Καρόλου Α΄ της Ισπανίας και της Αγίας Ρωμαϊκής Αυτοκρατορίας, σηματοδότησε την αποχώρηση του Καρόλου από τον ιταλικό πόλεμο του 1542-1546. Η ειρήνη ήταν βραχύβια, καθώς το 1551 οι εχθροπραξίες μεταξύ των δύο συμβαλλομένων δυνάμεων ξέσπασαν ξανά.

Η συνθήκη υπογράφηκε από εκπροσώπους των μοναρχών στο Κρεπί ή Κρεπί-αν-Λανουά, εκείνη την εποχή οχυρωμένο χωριό στην Πικαρδία, 9 χιλιόμετρα βορειοδυτικά του Λαν.

## Η συνθήκη
Οι όροι της συμφωνίας περιελάμβαναν:

* Ο Κάρολος και ο Φραγκίσκος θα έπαυαν τις εχθροπραξίες αποκαθιστώντας το status quo ante bellum του 1538, έτος υπογραφής της Ειρήνης της Νίκαιας.
* Ο Κάρολος παραιτήθηκε από τα δικαιώματά του στο δουκάτο της Βουργουνδίας.
* Ο Φραγκίσκος παραιτήθηκε από τα δικαιώματά του επί του βασιλείου της Νάπολης, του δουκάτου του Μιλάνου και των εδαφών της Φλάνδρας και του Αρτουά, καθώς και από τη Σαβοΐα και το Πεδεμόντιο.
* Ο τρίτος γιος του Φραγκίσκου Α’, ο Κάρολος Β' της Ορλεάνης, θα παντρευόταν την κόρη του Καρόλου Ε' Μαρία ή την κόρη του αδελφού του Φερδινάνδου, Άννα. Στον Κάρολο δόθηκε προθεσμία τεσσάρων μηνών για να αποφασίσει ποια από τις δύο περιπτώσεις θα δεχόταν. Στην πρώτη περίπτωση, η νύφη θα λάμβανε ως προίκα τις Κάτω Χώρες και τη Φρανς-Κοντέ. Στο δεύτερη, το δουκάτο του Μιλάνου. Αλλά ο θάνατος του Καρόλου Β' τον επόμενο χρόνο, έκανε τη συνθήκη άχρηστη.
* Και τα δύο συμβαλλόμενα μέρη συμφώνησαν να παρέχουν αμοιβαία βοήθεια εναντίον των Οθωμανών.

Υπογράφηκε επίσης μια δεύτερη, μυστική συμφωνία. Σύμφωνα με τους όρους της, ο Φραγκίσκος θα βοηθούσε τον Κάρολο στη μεταρρύθμιση της εκκλησίας και στην καταστολή του Προτεσταντισμού - με βία εάν χρειαζόταν.

## Παραπομπές


Κατηγορία:Συνθήκες ειρήνης
Κατηγορία:Παλαιό Καθεστώς
Αντλιοστάσιο

[thumb|300px|Αντλιοστάσιο στο [Grave της Ολλανδίας.]]
[thumb|200px|Αντλιοστάσιο στο [Grave της Ολλανδίας.]]
Το **αντλιοστάσιο**, που ονομάζεται επίσης **γεώτρηση** ή **σταθμός παροχής πόσιμου νερού**, είναι εγκατάσταση με αντλίες και εξοπλισμό άντλησης υγρών από το ένα μέρος στο άλλο. Χρησιμοποιείται για μια ποικιλία συστημάτων υποδομής όπως η παροχή νερού σε κανάλια, η αποστράγγιση χαμηλών εκτάσεων και η απομάκρυνση λυμάτων προς χώρους επεξεργασίας αυτών. Πρόκειται για αναπόσπαστο μέρος μιας εγκατάστασης υδροηλεκτρικής ενέργειας με αντλία αποθήκευσης.

## Ιστορία

## Παραπομπές


## Εξωτερικοί σύνδεσμοι

*Packaged pumping stations - definitions and applications
*How To Choose The Right Pump To Suit Your Pumping Station
*How to look after your packaged pumpstation
*Prickwillow Museum
*How Much Do Sewage Pumping Stations Cost

Κατηγορία:Έργα υποδομής παροχής νερού
Κατηγορία:Σκωτσέζικες εφευρέσεις
Χουάλτερους Χάισερτς

μικρογραφία|341x341εσ| Τουλίπες, τριαντάφυλλα και άλλα λουλούδια
Ο **Χουάλτερους Χάισερτς** (ή **Βάουτερ Χάισερτς** Wouter Gysaerts ή Gualterus Gysaerts,1649 - ή μετά το 1677) ήταν Φλαμανδός ζωγράφος  νεκρών φύσεων που ειδικεόταν στην απεικόνιση λουλουδιών και σε πίνακες με γιρλάντες.

## Βιογραφία
Ο Χουάλτερους Χάισερτς γεννήθηκε στην Αμβέρσα, ανεψιός (ή ίσως εξάδελφος) του Ντάβιντ Τένιερς του νεότερου. Ήταν μαθητής του Φίλιπ Φρόιτερς. Έγινε Δάσκαλος στην τοπική συντεχνία του Αγίου Λουκά το 1670. Μετακόμισε στο Μέχελεν το 1674, όπου εντάχθηκε στην τοπική τάξη του Τάγματος των Φραγκισκανών μοναχών που ονομαζόταν *Recollects* . Όταν έγινε μοναχός, άλλαξε το όνομά του από Βάουτερ σε Χουάλτερους. Απεβίωσε στο Μέχελεν το 1677 ή μετά.

## Έργο
Ζωγράφισε κυρίως νεκρές φύσεις λουλουδιών σε βάζα και πίνακες με γιρλάντες στο ύφος του φλαμανδού μοναχού ζωγράφου Ντάνιελ Σέγκερς. Εν γένει υπέγραφε ως *FG Gysaerts* και αργότερα ως *FG Gysaerts Min.* F.
μικρογραφία|371x371εσ| Μια γιρλάντα λουλουδιών που περιβάλλει την προτομή του Φρανσίσκους Ρόντιους, μάρτυρα του Γκόρκουμ
Ο Χάισερτς συνεργάστηκε με άλλους ζωγράφους ιδιαίτερα στην παραγωγή πινάκων με γιρλάντα. Οι πίνακες με γιρλάντα είναι ένας ειδικός τύπος νεκρής φύσης που αναπτύχθηκε στην Αμβέρσα από καλλιτέχνες όπως οι Γιαν Μπρίγκελ ο πρεσβύτερος, Χέντρικ φαν Μπάλεν, Φρανς Φράνκεν ο νεότερος, Πέτερ Πάουλ Ρούμπενς και Ντάνιελ Σέγκερς. Οι πίνακες αυτού του τύπου απεικονίζουν συνήθως μια γιρλάντα λουλουδιών γύρω από μια λατρευτική εικόνα ή πορτρέτο. Οι πίνακες με γιρλάντα ήταν συνήθως συνεργασίες μεταξύ ζωγράφου νεκρής φύσης και ζωγράφου μορφών. Το 1676 ο Χουάλτερους Χάισερτς συνεργάστηκε με τον θείο του Ντάβιντ Τένιερς τον νεότερο σε μια σειρά από 19 πίνακες με γιρλάντα που απεικονίζουν τους μάρτυρες του Γκόρκουμ . Η σειρά έγινε για την Εκκλησία των Μινοριτών αδελφών στο Μέχελεν μετά την ευλόγηση των μαρτύρων στις 9 Ιουλίου 1676. Ο Τένιερς ζωγράφισε τη μονόχρωμη προτομή - πορτρέτο του κάθε μάρτυρα σε ένα διακοσμητικό πλαίσιο, ενώ ο Χάισερτς ζωγράφισε το διακοσμητικό πλαίσιο και τη γιρλάντα γύρω από αυτό. Από αυτούς τους πίνακες, 8 είναι ακόμη γνωστό ότι υπάρχουν, ένας από τους οποίους βρίσκεται στο Ρέικσμουζέουμ. Τόσο ο Χάισερτς όσο και ο Τένιερς υπογράφουν τον πίνακα στο Ρέικσμουζεουμ.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Μαζική παραγωγή

Η **μαζική παραγωγή**, επίσης γνωστή ως παραγωγή ροής ή συνεχής παραγωγή, είναι η σε σταθερή ροή παραγωγή μεγάλων ποσοτήτων τυποποιημένων προϊόντων, συμπεριλαμβανομένων - και κυρίως αυτών - που γίνονται σε γραμμή συναρμολόγησης. Μαζί με την παραγωγή θέσεων εργασίας και την διαδικασία παραγωγής, η μαζική παραγωγή είναι μια από τις τρεις κύριες μεθόδους παραγωγής.

Η μαζική παραγωγή εφαρμόζεται σε διάφορα είδη προϊόντων : από υγρά και σωματίδια που διακινούνται χύμα (τρόφιμα, καύσιμα, χημικά και μεταλλευτικά ορυκτά) μέχρι ανταλλακτικά (οικιακές συσκευές και αυτοκίνητα).

Ορισμένες τεχνικές μαζικής παραγωγής, όπως τυποποιημένα μεγέθη και γραμμές παραγωγής, προηγήθηκαν της Βιομηχανικής Επανάστασης και υφίστατο αρκετούς αιώνες πριν από αυτήν. Ωστόσο στα μέσα του 19ου αιώνα αναπτύχθηκε η εισαγωγή εργαλειομηχανών για την παραγωγή εναλλακτικής μορφής ανταλλακτικών.

## Ιστορικά στοιχεία
Ο όρος εμφανίστηκε για πρώτη φορά σε ένα άρθρο του 1926 στην Εγκυκλοπαίδεια Μπριτάνικα, η οποία γράφτηκε βασιζόμενη στην αλληλογραφία με την Ford Motor Company. Οι  New York Times χρησιμοποίησαν τον όρο στον τίτλο ενός άρθρου που εμφανίστηκε πριν την δημοσίευση του αντίστοιχου άρθρου στην Μπριτάνικα.

## Βιβλιογραφία
*
* Borth, Christy. *Masters of Mass Production,* Bobbs-Merrill Company, Indianapolis, IN, 1945.
* Herman, Arthur. *Freedom's Forge: How American Business Produced Victory in World War II,* Random House, New York, NY, 2012. .

## Εξωτερικοί σύνδεσμοι


Κατηγορία:Οικονομική ανάπτυξη
Αβράμιος Ιεροσολύμων

Ο **Αβράμιος** διετέλεσε Πατριάρχης Ιεροσολύμων κατά τα έτη 1775–1787.

## Βιογραφικά στοιχεία
Διετέλεσε Μητροπολίτης Καισαρείας Φιλίππου και τον Ιούνιο του 1775 εξελέγη Πατριάρχης Ιεροσολύμων.

Τα πρώτα χρόνια της Πατριαρχίας του συνέπεσαν με περίοδο ταραχών και εξεγέρσεων στη Μέση Ανατολή, από την οποία υπέστη πολλά ο χριστιανικός πληθυσμός. Στα τέλη της δεκαετίας του 1770, ωστόσο, η πολιτική κατάσταση στην Παλαιστίνη είχε σταθεροποιηθεί και οι σχέσεις μεταξύ των χριστιανικών ομολογιών δεν επισκιαζόταν από συγκρούσεις.

Ο Αβράμιος διέμενε στην Κωνσταντινούπολη και σπάνια έφευγε από αυτήν, κυρίως για αναζήτηση οικονομικής βοήθειας στις Παραδουνάβιες Ηγεμονίες, με την οποία ανόρθωσε τα οικονομικά της αδελφότητος. Αντιπρόσωπός του στην Παλαιστίνη ήταν ο Μητροπολίτης Ναζαρέτ Νεόφυτος, με ενέργειες του οποίου χτίστηκε κτήριο για προσκυνητές στη Γιάφα, οχυρώθηκε η Βασιλική της Γεννήσεως στη Βηθλεέμ, αποκαταστάθηκαν πολλές εκκλησίες και μοναστήρια και το καμένο μετόχιο του Παναγίου Τάφου στη Σμύρνη και αποκτήθηκαν νέα μετόχια στο Βουκουρέστι και αλλού. Τα μετόχια αυτά ήταν κέντρα συλλογής εράνων, αλλά και σταθμοί για τους προσκυνητές που μετέβαιναν από τη Ρωσία και τη Μικρασία στα Ιεροσόλυμα.

Πριν από το θάνατό του όρισε διάδοχό του τον Μητροπολίτη Καισαρείας Προκόπιο. Πέθανε στις 2 Νοεμβρίου 1787.

## Παραπομπές


## Πηγές
* 
* ПРОСТРАННАЯ ИСТОРИЯ ИЕРУСАЛИМСКОЙ ЦЕРКВИ. ПЕРИОД III. ЧАСТЬ 3 (1757-1910)

Κατηγορία:Πατριάρχες Ιεροσολύμων
Γοδεφρείδος Α΄ του Σατωντάν

Ο **Γοδεφρείδος Α΄**, γαλλ. Geoffrey/Gauzfred I (απεβ. μετά το 985) από τον Οίκο του Σατωντάν, ήταν υποκόμης του Σατωντάν, πιθανώς γιος του Ζοφρουά υποκόμη του Σαρτρ. 

## Βιογραφία
Ο Γοδεφρείδος διορίστηκε υποκόμης από τον Θεοβάλδο Α΄ κόμη του Μπλουά, στη θέση του κόμη του Σατωντάν. H εγγονή του Μελισσάνθη υποκόμισσα του Σατωντάν & κόμισσα του Περς και ο σύζυγός του Φούλκων ήταν οι ιδρυτές του Οίκου του Σατωντάν & Περς, του οποίου πλάγιοι κλάδοι είναι ο κλάδος του Σατωντάν και ο κλάδος του Ούγου. Ο τελευταίος, από τότε που ο γιος του νυμφεύτηκε τον κόμισσα του Ανζού (του Οίκου του Ινζελζέ), ονομάστηκε Οίκος του Ανζού. 

Πιστεύεται, αλλά δεν επαληθεύεται, ότι ο Γοδεφρείδος κατάγεται από τον Ροργκόν Α΄ κόμη του Μαιν, και ως εκ τούτου μέρος της δυναστείας των Ρο(ρ)γκονιδών. Λίγα είναι γνωστά για τον Γοδεφρείδο, εκτός από το ότι είχε στενή σχέση με τον Αρντουίν, αρχιεπίσκοπο του Τουρ.

## Οικογένεια
Νυμφεύτηκε την Ερμενγάρδη από μία άγνωστη οικογένεια και απέκτησε ένα παιδί:
* Ούγος Α΄ απεβ. 989, υποκόμης του Σατωντάν. Νυμφεύτηκε τη Χίλντεγκαρντε κόμισσα του Περς.
** Μελισσάνθη, υποκόμισσα του Σατωντάν & κόμισσα του Περς, παντρεύτηκε τον Φούλκωνα κόμη του Μορτάν. Είναι οι γενάρχες του Οίκου του Σατωντάν & Περς.

Τον Γοδεφρείδο Α΄ διαδέχθηκε, μετά το τέλος του, ο γιος του ως υποκόμης του Σατωντάν. Υπάρχουν διαφορετικές αναφορές για τον Γοδεφρείδο και τους απογόνους του. Μία διαδεδομένη θεωρία είναι ότι ο Γοδεφρείδος Α΄ και ο Ούγος Α΄ ήταν το ίδιο άτομο, και ότι η Eρμενγάρδη ήταν η πρώτη σύζυγός του και η Χίλντεγκαρντε (σύζυγος του Ούγου Α΄) η δεύτερη.

## Πηγές
* Boussard, Jacques, *L'origine des familles seigneuriales dans la région de la Loire moyenne*, Cahiers de Civilization Médiévale 5, 1962
* Phalle, Édouard de Saint, *Comtes de Troyes et de Poitiers au IXe siècle: histoire d'un double échec* . Στο Christian Settipani and Katharine SB Keats-Rohan, *Onomastique et Parenté dans l'Occident médiéva* l. 2000
* Kerrebrouck, Patrick van., Nouvelle histoire généalogique de l'auguste maison de France, τόμος. 1: La Préhistoire des Capétiens. 1993.
* Tout, Thomas Frederick, *The Empire and the Papacy: 918-1273, Περίοδοι Ευρωπαϊκής Ιστορίας*, Λονδίνο: Rivingtons, 1928
* Μεσαιωνικό Έργο, Vicomtes de Châteaudun

## Παραπομπές σε πηγές


Κατηγορία:Γάλλοι ευγενείς του Μεσαίωνα
Βουλευτικές εκλογές 2021 στο Βιετνάμ

Στις 23 Μαΐου 2021 διεξήχθησαν **βουλευτικές εκλογές στο [[Βιετνάμ]]**, για να εκλεγούν τα 500 μέλη της Εθνοσυνέλευσης. Οι γύρω στους 69,2 εκατομμύρια εγγεγραμμένους ψηφοφόρους της χώρας κλήθηκαν στις κάλπες για να ψηφίσουν με προσοχή, φορώντας μάσκες για προστασία από τον κορονοϊό και τηρώντας τις αποστάσεις ασφαλείας. Γύρω στα 84.700 εκλογικά κέντρα λειτούργησαν σε όλην την χώρα, από τις 7.00 το πρωί μέχρι τις 19.00 το απόγευμα. Η προσέλευση ήταν 99,60%, δηλαδή αυξημένη κατά 0,25 συγκριτικά με τις προηγούμενες εκλογές. Παράλληλα διεξήχθησαν και οι εκλογές για τα μέλη των λαϊκών περιφερειακών και επαρχιακών συμβουλίων.

## Εκλογικό σύστημα
Η Σοσιαλιστική Δημοκρατία του Βιετνάμ έχει μονοκομματικό καθεστώς. Σύμφωνα με το Βιετναμέζικο Σύνταγμα του 2013, το Κομμουνιστικό Κόμμα του Βιετνάμ, η εμπροσθοφυλακή της εργατικής τάξης και του έθνους, είναι το κυβερνών κόμμα. Τα 500 μέλη της Εθνοσυνέλευσης εκλέγονται με δημοκρατικές, άμεσες εκλογές, με μυστική και καθολική ψηφοφορία που διεξάγεται ισότιμα σε όλην την επικράτεια, για πενταετή θητεία. Το εκλογικό σύστημα είναι απλό πλειοψηφικό δύο γύρων από 184 πολυεδρικές εκλογικές περιφέρειες (1-3 έδρες). Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής τότε διεξάγεται δεύτερος γύρος στον οποίον συμμετέχουν οι δύο υποψήφιοι που πλειοψήφησαν στον πρώτο. Δεύτερος γύρος διεξάγεται, επίσης, αν η προσέλευση στον πρώτο γύρο είναι μικρότερη του 50%. Η προσέλευση στην ψηφοφορία δεν είναι υποχρεωτική, αλλά οι εκλογείς παροτρύνονται να ψηφίσουν από αίσθημα ευθύνης. Δικαίωμα ψήφου έχουν όλοι οι πολίτες του Βιετνάμ ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα με δικαστική απόφαση ή για λόγους υγείας.

## Συμμετοχές
Στις εκλογές συμμετείχαν 866 υποψήφιοι, από τους οποίους οι 74 ήταν ανεξάρτητοι πολιτικοί και οι υπόλοιποι ήταν μέλη του Βιετναμέζικου Κομμουνιστικού Κόμματος. Οι 393 υποψήφιοι είναι γυναίκες και οι 473 άντρες. Οι 185 υποψήφιοι προέρχονταν από εθνικές μειονότητες. Πάνω από 560 υποψήφιοι ήταν απόφοιτοι Πανεπιστημίων. Οι 204 υποψήφιοι διεκδίκησαν την επανεκλογή τους, ενώ οι υπόλοιποι υποψήφιοι ήταν νεόφερτοι.

## Αποτελέσματα
Μία έδρα στην επαρχία Μπιν Ντουόνγκ έμεινε κενή καθώς το Εθνικό Εκλογικό Συμβούλιο δεν επιβεβαίωσε ότι ο υποψήφιος που την κέρδισε δεν είχε τα προσόντα να εισέλθει στο κοινοβούλιο.

## Στατιστικά εκλογών

## Παραπομπές


2021
Βιετναμ
Δουκάτο της Βοημίας

Το **Δουκάτο της Βοημίας**(τσεχικά: *České knížectví*, γερμανικά: *Herzogtum Böhmen*, λατινικά: *Ducatus Bohemiæ*) ήταν μοναρχία και πριγκιπάτο της Αγίας Ρωμαϊκής Αυτοκρατορίας στην Κεντρική Ευρώπη κατά τον Πρώιμο και τον Υψηλό Μεσαίωνα. 

Σχηματίστηκε περίπου το 870 από Τσέχους ως μέρος της σφαίρας της Μεγάλης Μοραβίας. Η Βοημία διαχωρίστηκε από την αποσύνθεση της Μοραβίας, αφού ο Δούκας Σπυτίνιεφ ορκίστηκε πίστη στον Ανατολικό Φράγκο βασιλιά Αρνούλφος το 895.

Ενώ οι Δούκες της Βοημίας της δυναστείας των Πρεμυσλιδών, κατά την πρώτη απόφαση στο Κάστρο της Πράγας και στο Λέβι Χράντεκ, έθεσαν περαιτέρω κτήματα υπό τον έλεγχό τους, ο Χριστιανισμός που ξεκίνησε από τους Αγίους Κύριλλο και Μεθόδιο συνεχίστηκε από τους Φράγκους επίσκοπους του Ρέγκενσμπουργκ και του Πασάου. 

Το 973 ιδρύθηκε η Επισκοπή της Πράγας μέσω των κοινών προσπαθειών του Δούκα Μπολέσλαου Β΄ και του Αυτοκράτορα Όθωνα Α΄. Ο Δούκας Βεντσέσλαος της Βοημίας, που σκοτώθηκε από τον μικρότερο αδερφό του Μπολέσλαο το 935, έγινε ο προστάτης άγιος της γης.

Ενώ τα εδάφη καταλήφθηκαν από τον Πολωνό βασιλιά Μπολέσουαφ Α΄ και οι εσωτερικοί αγώνες συγκλόνισαν τη δυναστεία Πρεμυσλιδών, ο Δούκας Βλαντιβόι δέχτηκε τη Βοημία ως φέουδο από τα χέρια του ανατολικού Φράγκου βασιλιά Ερρίκο Β΄ το 1002 και το δουκάτο έγινε αυτοκρατορικό κράτος της Αγίας Ρωμαϊκής ατοκρατορίας. 

Το Δουκάτο της Βοημίας εξελίχθηκε σε ένα κληρονομικό Βασίλειο της Βοημίας, όταν ο Δούκας Ότακαρ Α΄ εξασφάλισε την ανοδό του από τον Γερμανό βασιλιά Φίλιππο της Σουαβίας το 1198. Οι Πρεμυσλίδες παρέμειναν στην εξουσία καθ' όλη τη διάρκεια του Μεσαίωνα, μέχρι την εξάλειψη της αρσενικής γραμμής με θάνατο του Βασιλιά Βεντσέσλαο Γ΄ το 1306.

## Πηγές
* 
* 

## Παραπομπές

Κατηγορία:Ιστορία της Βοημίας
Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Μεσαίωνας ανά χώρα
Κατηγορία:Μεγάλη Μοραβία
Ερβέ Α΄ του Περς

Ο **Ερβέ Α΄** (γαλλ. *Hervé I*, απεβ. μετά τις 25 Ιουνίου 955), ήταν κόμης του Περς και του Μορτάν.

## Βιογραφία
Σύμφωνα με τον Ερβέ Α΄ του Μορτάν, που βασίζεται στο έργο του Σετιπάνι, ο Ερβέ Α΄ ήταν είτε γιος είτε γαμπρός του Ούγου Α΄ κόμη του Μαιν.

Ο Ερβέ Α΄ εμφανίζεται αρκετές φορές μεταξύ 941 και 946 στην ακολουθία του Ούγου του *Μεγάλου*, δούκα των Φράγκων & κόμη του Παρισιού και πιθανά να είναι ο "Hervei Comiti Mauritianae" που αναφέρεται σε μία συναλλαγή με ημερομηνία 24 Ιουνίου 955.

## Οικογένεια
Ο Ερβέ Α΄ νυμφεύτηκε τη Mελισσάνθη (πιθανώς κόρη του Ούγου Α΄ κόμη του Μαιν) και είχαν τέκνα:

* Ερβέ Β΄. κόμης του Μορτάν-ω-Περς.
* Γκέρμπεργκα/Ζερμπέρζ, πατρεύτηκε το Γκελντυίν κύριο του Σωμύρ.
* Χίλντεγκαρντε, παντρεύτηκε τον Ούγο Α΄ υποκόμη του Σατωντάν.
** Μελισσάνθη, υποκόμισσα του Σατωντάν & κόμισσα του Περς. Παντρεύτηκε τον Φούλκωνα κόμη του Μορτάν. Είναι οι γενάρχες του Οίκου του Σατωτάν & Περς.

Τον Ερβέ Α΄ διαδέχθηκε είτε ο γιος του Ερβέ Β΄ είτε ο Φoύλκων, σύζυγος της εγγονής του Mελισσάνθης.

## Παραπομπές σε πηγές


## Πηγές
* Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000
* *Europäische Stammtafeln*, τόμος. III, ''Les Vicomtes de Châteaudun'
* Μεσαιωνικό Έργο, Perche, Mortagne

Κατηγορία:Γάλλοι ευγενείς
Εκλεκτοράτο του Μάιντς

To **Εκλεκτοράτο του Μάιντς** (γερμανικά: *Kurfürstentum Mainz ή Kurmainz*, λατινικά: *Electoratus Moguntinus*) ήταν ένα από τα πιο αριστοκρατικά και επιδραστικά κράτη της Αγίας Ρωμαϊκής Αυτοκρατορίας. Στην ιεραρχία των Ρωμαιοκαθολικών, ο Αρχιεπίσκοπος-Εκλέκτορας του Μάιντς ήταν επίσης ο Πρίγκιπας της Γερμανίας, ένα καθαρό τιμητικό τίτλο που διεκδικήθηκε ανεπιτυχώς κατά καιρούς από άλλους αρχιεπίσκοπους. Υπήρχαν μόνο δύο εκκλησιαστικά Πριγκιπάτα-εκλεκτοράτα στην Αυτοκρατορία: το Εκλεκτοράτο της Κολωνίας και το Εκλεκτοράτο της Τριρ.

Ο Αρχιεπίσκοπος-Εκλέκτορας του Μάιντς ήταν επίσης Αρχικαγκελάριος της Γερμανίας (ένα από τα τρία συστατικά βασικά βασίλεια της Αγίας Ρωμαϊκής Αυτοκρατορίας, τα άλλα δύο είναι της Ιταλίας και της Βουργουνδίας) και, κατατάσσεται πρώτος μεταξύ όλων των εκκλησιαστικών και κοσμικών πρίγκιπας της Αυτοκρατορίας και ήταν δεύτερος μετά τον αυτοκράτορα. Ο πολιτικός του ρόλος, ήταν ιδιαίτερα ως διαμεσολαβητής μεταξύ των κτημάτων της αυτοκρατορίας και του αυτοκράτορα.

## Παραπομπές
*  of the modern Diocese
* Map of the Archbishopric of Mainz in 1789


Κατηγορία:Ιστορία της Έσσης
Κατηγορία:Πρώην κρατίδια και εδάφη της Ρηνανίας-Παλατινάτου
Κατηγορία:Πρώην κρατίδια και εδάφη της Βαυαρίας
Κατηγορία:Πρώην κρατίδια και εδάφη της Έσσης
Ευρωπαϊκό Πρωτάθλημα Σκοποβολής 2021

Το **Ευρωπαϊκό Πρωτάθλημα Σκοποβολής 2021** ήταν η 33η διοργάνωση του Ευρωπαϊκού Πρωταθλήματος Σκοποβολής, που διεξήχθη υπό την εποπτεία της Ευρωπαϊκής Συνομοσπονδίας Σκοποβολής. Η διοργάνωση πραγματοποιήθηκε στο Σκοπευτήριο Πάμπας και στο Gradski vrt Hall στο Όσιγιεκ, στην Κροατία μεταξύ 20 Μαΐου και 6 Ιουνίου του 2021. Το 50ο Ευρωπαϊκό Πρωτάθλημα Σκοποβολής 10 μέτρων και το Ευρωπαϊκό Πρωτάθλημα Σκοποβολής Νέων ήταν μέρος του πρωταθλήματος.

Στο πρωτάθλημα διεξήχθησαν 43 αγωνίσματα, 15 ανδρών (8 ατομικά και 7 ομαδικά) και 15 γυναικών (8 ατομικά και 7 ομαδικά), 6 όπεν (ατομικά) και 7 μικτά (ομαδικά). Έλαβαν μέρος 1467 αθλητές και αθλήτριες από 52 χώρες-μέλη της Ομοσπονδίας. Στα αγωνίσματα 10 μέτρων συμμετείχαν 580 αθλητές από 52 χώρες, ενώ στα αγωνίσματα 25 μέτρων, 50 μέτρων, 300 μέτρων και κυνηγετικού όπλου συμμετείχαν 887 αθλητές από 47 χώρες.

Στον πίνακα των μεταλλίων την πρώτη θέση κατέκτησε η Ρωσία με 8 χρυσά μετάλλια και 22 συνολικά. Η Γαλλία κέρδισε τη δεύτερη θέση με 5 χρυσά μετάλλια και 9 συνολικά. Την τρίτη θέση κατέκτησε η Ιταλία με 4 χρυσά μετάλλια και 15 συνολικά.

Το Ευρωπαϊκό πρωτάθλημα φιλοξενήθηκε για τέταρτη φορά στο Όσιγιεκ μετά το 1985 (ως μέρος της Γιουγκοσλαβίας), το 2009 και το 2013 και για έκτη φορά στην Κροατία μετά το 1989 και το 2001 στο Ζάγκρεμπ. Οι αγώνες έδωσαν 16 θέσεις για τους Ολυμπιακούς αγώνες του Τόκιο.

## Αποτελέσματα
### Άνδρες
2017 | 2019 | 2021 | 2023 

### Γυναίκες
2017 | 2019 | 2021 | 2023 

### Όπεν

### Μικτό
2017 | 2019 | 2021 | 2023 

## Πίνακας μεταλλίων

## Παραπομπές


## Εξωτερικοί σύνδεσμοι

* Το Ευρωπαϊκό Πρωτάθλημα 2021 στην επίσημη ιστοσελίδα της Ευρωπαϊκής Συνομοσπονδίας Σκοποβολής 
*  Το Ευρωπαϊκό Πρωτάθλημα 2021 στην επίσημη ιστοσελίδα της Παγκόσμιας Ομοσπονδίας Αγωνιστικής Σκοποβολής 

Κατηγορία:Ευρωπαϊκό Πρωτάθλημα Σκοποβολής 2021
Κατηγορία:Ευρωπαϊκό Πρωτάθλημα Σκοποβολής
Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Αθλητισμός στην Κροατία
Κατηγορία:Σκοποβολή το 2021
Facebook Dating

Το **Facebook Dating** είναι μια ψηφιακή υπηρεσία γνωριμιών που αναπτύχθηκε από το Facebook. Προς το παρόν δεν υπάρχει σε έκδοση για υπολογιστές, καθώς είναι διαθέσιμη μόνο από την εφαρμογή του Facebook για κινητά Android και iOS.

## Χαρακτηριστικά
Οι χρήστες που θα ενεργοποιήσουν την συγκεκριμένη υπηρεσία στο κινητό τους έχουν την δυνατότητα να φιλτράρουν τα αποτελέσματα των άλλων χρηστών που εμφανίζονται στο προφίλ τους όπως για παράδειγμα την τοποθεσία, αν είναι έγγαμοι ή όχι, την ηλικία, το ύψος κτλ   και να διαπιστώσουν αν ταιριάζουν με άλλους χρήστες σε απόσταση 100 χιλιομέτρων.

## Ανάπτυξη
Ο ιστόποπος κοινωνικής δικτύωσης Facebook ανακοίνωσε έν μέρει το προϊόν σε συνέδριο προγραμματιστών F8 τον Μάιο του 2018 και οι συμμετέχοντες του συνεδρίου ενημερώθηκαν ότι σύντομα θα λαμβάναν περισσότερες πληροφορίες. Η αρχική λειτουργία ήταν σε δοκιμή beta εντός αρκετών μηνών από το συνέδριο.

Το Facebook Dating κυκλοφόρησε για πρώτη φορά στην Κολομβία στις 20 Σεπτεμβρίου 2018. Οι χρήστες συνέβαλαν στη διαμόρφωση του, για πώς θα μοιάζει ο ιστότοπος γνωριμιών για τους μελλοντικούς χρήστες, καθώς ήταν ακόμα στα στάδια δοκιμών. Το Facebook δήλωσε ότι εάν οι δοκιμές πήγαιναν καλά, θα γινόταν μια πιο εμφανής επιλογή της υπάρχουσας εφαρμογής Facebook.

Η δεύτερη επέκταση της ψηφιακής υπηρεσίας ξεκίνησε στον Καναδά και την Ταϊλάνδη τον Οκτώβριο του 2018  και στη συνέχεια επεκτάθηκε σε 14 νέες χώρες, όπως η Αυστραλία, οι Φιλιππίνες, το Βιετνάμ, η Σιγκαπούρη, η Μαλαισία, το Λάος, η Βραζιλία, το Περού, η Χιλή, η Βολιβία, ο Ισημερινός, η Παραγουάη, η Ουρουγουάη, η Γουιάνα και το Σουρινάμ. Η υπηρεσία ήταν ενεργή για ένα χρόνο στην Κολομβία, την Ταϊλάνδη, τον Καναδά, την Αργεντινή και το Μεξικό και επέτρεπε στους χρήστες να συνδέονται με άλλους σε όλο τον κόσμο και δεν περιορίζονταν στη συγκεκριμένη περιοχή στην οποία ζούσαν.

Το Facebook Dating κυκλοφόρησε εν μέρει στις Ηνωμένες Πολιτείες στις 5 Σεπτεμβρίου 2019  και ορισμένοι χρήστες εξέφρασαν αμφιβολίες για το αν η εφαρμογή θα τους αφήσει να επιλέξουν το Facebook Dating, παρόλο που άλλοι μπορούσαν να συνδεθούν στη συσκευή τους και να έχουν πρόσβαση σε αυτήν.

Η κυκλοφορία του Facebook Dating στην Ευρώπη πραγματοποιήθηκε τον Οκτώβριο του 2020. 

## Περαιτέρω ανάγνωση

* 
* 
* 
* 
* 
* 
* 

 
## Παραπομπές

Κατηγορία:Λογισμικό εφαρμογών
Πτήση 4978 της Ryanair

Στις 23 Μαΐου 2021 η **Πτήση 4978 της Ryanair**, που είχε ξεκινήσει από την Αθήνα και κατευθυνόταν στο Βίλνιους, στη Λιθουανία, ενώ βρισκόταν στον εναέριο χώρο της Λευκορωσίας υποχρεώθηκε σε αναγκαστική προσγείωση στο αεροδρόμιο του Μινσκ, ύστερα από τη πληροφορία ότι υπήρχε βόμβα στο αεροπλάνο. Η πληροφορία για την ύπαρξη  βόμβας στο αεροσκάφος δεν ήταν αληθινή αλλά αποτέλεσε τη πρόφαση για να προσγειωθεί το αεροπλάνο στο Μινσκ προκειμένου να συλληφθεί από τις αρχές της Λευκορωσίας ένας από τους επιβάτες, ο δημοσιογράφος και πολιτικός αντιφρονούντας, Ρομάν Προτάσεβιτς.

## Η πτήση
Σύμφωνα με τη Ryanair οι πιλότοι του αεροπλάνου ενημερώθηκαν από τις αρχές της Λευκορωσίας για την ύπαρξη βόμβας ενώ το αεροπλάνο βρισκόταν 83 χιλ. νότια του Βίλνιους και 170 χιλ. δυτικά του Μινσκ, εντός του εναέριου χώρου της Λευκορωσίας. Κατά τη προσγείωση ένα στρατιωτικό αεροπλάνο της Λευκορωσίας συνόδευε το επιβατικό αεροπλάνο.

Όταν το αεροπλάνο προσγειώθηκε συνελήφθη ο Ρόμαν Προτάσεβιτς και η φίλη του Σοφία Σαπέγκα. Ο Προτάσεβιτς είχε συμπεριληφθεί σε μια λίστα ατόμων, στην οποία σύμφωνα με τη κυβέρνηση της Λευκορωσίας βρίσκονται άτομα που εμπλέκονται σε τρομοκρατικές ενέργειες, για το ρόλο του στις αντικυβερνητικές διαδηλώσεις της προηγούμενης  χρονιάς στη Λευκορωσία. Εφτά ώρες αργότερα το αεροπλάνο απογειώθηκε με προορισμό το Βίλνιους.

Σύμφωνα με πηγές κοντά στην επικεφαλής της αντιπολίτευσης στη Λευκορωσία, Σβιατλάνα Τσιχανόφσκαγια, ο Προτάσεβιτς είχε αντιληφθεί ότι τον παρακολουθούσαν στο αεροδρόμιο Ελευθέριος Βενιζέλος. Ειδικότερα στα μηνύματά του ανέφερε ότι ένας άνδρας που στεκόταν δίπλα του στη γραμμή για τον έλεγχο των εισιτηρίων προσπάθησε να φωτογραφήσει τα ταξιδιωτικά έγγραφά του. Η Tsikhanouskaya δήλωσε ότι ο Προτάσεβιτς αντιμετωπίζει τη θανατική ποινή στη Λευκορωσία ενώ σύμφωνα με άλλες πηγές είναι αντιμέτωπος με ποινή φυλάκισης 15 ετών.

Η  Τσιχανόφσκαγια, ζήτησε να διενεργηθεί έρευνα για το γεγονός από το Διεθνή Οργανισμό Πολιτικής Αεροπορίας (International Civil Aviation Organization – ICAO).

## Παραπομπές


Κατηγορία:Αεροπειρατεία
Κατηγορία:Ιστορία της Λευκορωσίας
Κατηγορία:Ιστορία της Λιθουανίας
Κρουνοί Ηλείας

Οι **Κρουνοί** είναι πεδινό χωριό της Πελοποννήσου στην Περιφερειακή Ενότητα Ηλείας**** σε υψόμετρο 100 μέτρα.

## Γεωγραφικά - ιστορικά στοιχεία
Οι Κρουνοί βρίσκονται νότια - νοτιοδυτικά από τα Κρέστενα σε απόσταση περίπου 4 χλμ. (οδικά) ενώ απέχουν 20 χιλιόμετρα νοτιοανατολικά από τον Πύργο. Δυτικά περνάει η ΕΟ Πύργου - Κυπαρισσίας που παρεμβάλλεται μεταξύ του χωριού και του Σαμικού και η αντίστοιχη σιδηροδρομική γραμμή σε προσωρινή αναστολή Πύργου-Κυπαρισσίας που εξυπηρετούσε με σταθμό στο Aνεμοχώρι-Κρέστενα ως το 2011. Στους σεισμούς του '65 υπέστη αρκετές καταστροφές με αποτέλεσμα οι περισσότεροι κάτοικοί του να το εγκαταλείψουν και να κτίσουν νέα σπίτια στο γειτονικό  Καλλίκωμο.

Αναφορές για τον οικισμό με την παλιά του ονομασία *Ρίσοβο* ή *Ρίσοβος* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα ως *Ρίσοβο* το 1835 να προσαρτάται στον τότε δήμο Σκιλλούντος. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Κρουνοί.

Σύμφωνα με το Σχέδιο Καλλικράτης μαζί με το Καλλίκωμο και το Λαδικό αποτελούν την τοπική κοινότητα Καλλικώμου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει 97 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Λαδικό Ηλείας

Το **Λαδικό** είναι ακατοίκητο πεδινό χωριό της Πελοποννήσου στην Περιφερειακή Ενότητα Ηλείας σε υψόμετρο74 μέτρων.

## Γεωγραφικά - ιστορικά στοιχεία
Το Λαδικό βρίσκεται Δ.-ΒΔ. σε απόσταση περίπου 6 χιλιόμετρα Δ.-ΒΔ. από τα Κρέστενα και 19 χιλιόμετρα ΝΑ. από τον Πύργο. Νότια είναι το Καλλίκωμο και περνάει η ΕΟ Πύργου - Κυπαρισσίας ενώ βορειοανατολικά είναι τα Μακρίσια. Στους σεισμούς του '65 υπέστη πολλές καταστροφές με αποτέλεσμα οι κάτοικοί του να το εγκαταλείψουν και να κτίσουν νέα σπίτια στο Καλλίκωμο. Η εκκλησία του Αγίου Δημητρίου έχει κριθεί ως ιστορικό διατηρητέο μνημείο, χρονολογείται στον 19ο αιώνα και έχει αξιόλογες φορητές εικόνες της ίδιας περιόδου. *"Πρόκειται για τρίκλιτη ξυλόστεγη βασιλική. Στο κέντρο της δυτικής πλευράς του ναού υψώνεται πυργοειδές κωδωνοστάσιο. Το κτίσμα έχει επιμελημένη τοιχοποιΐα, ενώ τα πλαίσια θυρών και παραθύρων σχηματίζονται με λαξευμένους πυργόλιθους. Στο εσωτερικό, διατηρείται η ξύλινη αγιογραφημένη οροφή"*.

Αναφορές για τον οικισμό με την ονομασία *Λαδικού* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα ως Λαδικό το 1835 να προσαρτάται στον τότε δήμο Βώλακος. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με το Καλλίκωμο και τους Κρουνούς αποτελούν την τοπική κοινότητα Καλλικώμου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 δεν έχει μόνιμους  κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Αθανάσιος του Μπρεστ-Λιτόφσκ

Ο **Αθανάσιος του Μπρεστ-Λιτόφσκ** (πέθανε στις 5 Σεπτεμβρίου 1648) είναι άγιος και ιερομάρτυρας της Ρωσικής Ορθόδοξης Εκκλησίας. Σκοτώθηκε από Καθολικούς επειδή ήταν αντίθετος στην Ένωση του Μπρεστ. Ο Άγιος Αθανάσιος γεννήθηκε το 1597 στο Μπρεστ. Ο Αθανάσιος εορτάζεται στις 5 Σεπτεμβρίου.

Ο Αθανάσιος Φιλίποβιτς γεννήθηκε από έναν ασήμαντο Λιθουανό ευγενή στο Μπρεστ-Λιτόφσκ, τότε μέρος της Πολωνικής-Λιθουανικής Κοινοπολιτείας.  Ως καλά μορφωμένος άνθρωπος σε σύγχρονες και αρχαίες γλώσσες, τα γραπτά των Πατέρων της Εκκλησίας και τα έργα Δυτικών φιλοσόφων και θεολόγων, ο Αθανάσιος εργάστηκε για αρκετά χρόνια ως ιδιωτικός δάσκαλος. Το 1627 μπήκε στη Μονή του Αγίου Πνεύματος στο Βίλνιους.  Αργότερα μετακόμισε σε άλλα μοναστήρια και χειροτονήθηκε ιερέας. Το 1637, μεταφέρθηκε στο μοναστήρι του Κουπιάτσκι κοντά στο Μινσκ. Εστάλη για να συλλέξει δωρεές για την αποκατάσταση της εκκλησίας. Το ταξίδι συνοδεύτηκε από οράματα, θαυμαστά σημάδια και φυσικούς κινδύνους. 

Το 1640 ο Αθανάσιος έγινε ηγούμενος της Μονής του Αγίου Συμεών Στυλίτη στο Μπρεστ-Λιτόφσκ. Από τότε συνηγορούσε κατά του Ρωμαϊκού προσηλυτισμού και της Ένωσης του Μπρεστ. Το 1643, μίλησε ενώπιον του πολωνικού Σέιμ (κοινοβούλιο) υπέρ της Ορθοδοξίας και κατά της Ένωσης. Κηρύχθηκε τρελός, συνελήφθη και του αφαιρέθηκαν οι μοναστικοί του τίτλοι. Ο Αθανάσιος στη συνέχεια στάλθηκε στον Πέτρο Μογίλα, Μητροπολίτη του Κιέβου, ο οποίος τον έστειλε πίσω στο Μπρεστ-Λιτόφσκ. Αυτό δεν σταμάτησε τις διαμαρτυρίες του και ο Αθανάσιος συνελήφθη ξανά το 1664, αλλά αφέθηκε ελεύθερος ένα χρόνο αργότερα. Η εξέγερση Χμελνίτσκι μεταξύ των Ουκρανών Κοζάκων ξεκίνησε το 1648. Ο Αθανάσιος κατηγορήθηκε για σχέσεις με τους επαναστάτες. Συνελήφθη, βασανίστηκε και εκτελέστηκε. Τα λείψανά του βρέθηκαν στις 20 Ιουλίου 1649. Μερικές φορές αυτή η ημέρα εορτάζεται ως εναλλακτική ημέρα γιορτής. 

## Παραπομπές


Κατηγορία:Ρώσοι άγιοι
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί μάρτυρες του 17ου αιώνα
Πριγκιπάτο του Φύρστενμπεργκ

To **Πριγκιπάτο του Φύρστενμπεργκ** (γερμανικά: *Fürstentum Fürstenberg*) ήταν κομητεία, και το 1667 μετατράπηκε σε πριγκιπάτο, της Αγίας Ρωμαϊκής Αυτοκρατορίας στη Σουαβία, η οποία βρίσκεται στο σημερινή νότια Βάδη-Βυρτεμβέργη της Γερμανίας.

Το 1744, διάφορες περιοχές του Φιούρστενμπεργκ επανενώθηκαν στο Πριγκιπάτο του Φιούρστενμπεργκ-Φιούρστενμπεργκ, καθώς όλες οι γραμμές εκτός από μία είχαν εξαλειφθεί. Η Συνομοσπονδία του Ρήνου του 1806 διαλύει την πολιτεία Φιούρστενμπεργκ. Το μεγαλύτερο μέρος της επικράτειάς του παραχωρήθηκε στη Βάδη και μικρότερα τμήματα δόθηκαν στη Βυρτεμβέργη, στο Χοεντσόλερν-Ζιγκμαρίνγκεν και στη Βαυαρία.

## Παραπομπές
* Where were the Fürstenberg territories? Map of the German Southwest in 1789
*   *Fürstenberg* article.

## Εξωτερικοί σύνδεσμοι
* 

Κατηγορία:Πρώην κρατίδια και εδάφη της Βάδης-Βυρτεμβέργης
Σκορτσινός

Ο **Σκορτσινός** είναι ορεινό χωριό του νομού Αρκαδίας. 

## Διοικητικά στοιχεία
Ανήκει στη Δημοτική Ενότητα Φαλαισίας,του δήμου Μεγαλόπολης της Περιφερειακής Ενότητας Αρκαδίας της Περιφέρειας Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Μέχρι το 2010, ο Σκορτσινός ανήκε στο πρώην Δήμου Φαλαισίας του Νομού Αρκαδίας.

## Τοποθεσία
Ο Σκορτσινός βρίσκεται σε υψόμετρο 535 μέτρων από την επιφάνεια της θάλασσας. Βρίσκεται σε απόσταση 17 χλμ. νοτιοανατολικά από τη Μεγαλόπολη, στα όρια της Αρκαδίας με τη Λακωνία κοντά στις πηγές του Ευρώτα. Η πρόσβαση από την Τρίπολη γίνεται από επαρχιακό δρόμο μέσω του χωριού Πάπαρης (15 χιλ.). Νότια του χωριού φαίνεται ο ορεινός όγκος του Ταϋγέτου.

Στα νοτιοανατολικά του χωριού υψώνεται ο επιβλητικός όγκος του λόφου Χελμού με σημαντικά κατάλοιπα τόσο από το περίφημο αρχαίο οχυρό «Αθήναιον», που ήταν η ακρόπολη της αρχαίας πόλης Βελεμίνας κατά την ελληνιστική εποχή, όσο και κατάλοιπα ισχυρού κάστρου των βυζαντινών χρόνων, που χτίστηκε τον 13ο αιώνα και καταλαμβάνει το ψηλότερο σημείο του λόφου στο νότιο τμήμα του πλατώματος.

## Ιστορικό
Λόγω των άφθονων νερών των πηγών του Ευρώτα (κεφαλάρι «Λογαρά», δύο χιλιόμετρα από το χωριό στο δρόμο προς το Λεοντάρι) η περιοχή του Σκορτσινού κατοικείται από τα νεολιθικά χρόνια, όπως προκύπτει από τις ανασκαφές στο κοντινό νεολιθικό σπήλαιο «Τρουπίτσες».

Κατά την τουρκοκρατία, ο Σκορτσινός συμμετείχε στις επαναστατικές κινήσεις που έγιναν το 1659 και το 1770 (Ορλωφικά) και καταστράφηκε ολοκληρωτικά το 1779 από τους Τουρκαλβανούς, που εξαπέλυσαν οι Τούρκοι κατά των επαναστατών. Την 14η Μαρτίου 1944 κάηκε ολοσχερώς από τους Γερμανούς. Το χωριό ανοικοδομήθηκε πάλι με δωρεές και την προσωπική εργασία των κατοίκων.

Στην τελευταία απογραφή (2021) είχε 128 κατοίκους, που ασχολούνται κατά κύριο λόγο με τη γεωργία. Οι ελιές και το λάδι είναι από τα κύρια προϊόντα του χωριού. Όπως και άλλα ορεινά αρκαδικά χωριά, γνώρισε μεταπολεμικά μεγάλη μετανάστευση.

## Παραπομπές


## Εξωτερικοί σύνδεσμοι
* Σκορτσινός: Το μικρό χωριό δίπλα στις πηγές του Ευρώτα 

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Ράπτης Ηλείας

Ο **Ράπτης** είναι ορεινό χωριό της Πελοποννήσου στην Περιφερειακή Ενότητα Ηλείας.

## Γεωγραφικά - Ιστορικά στοιχεία
Ο Ράπτης βρίσκεται στις νοτιοδυτικές πλαγιές του όρους Ξηχόρτι σε υψόμετρο 460 μέτρα ενώ απέχει 31 χλμ. Α.-ΝΑ. από τα Κρέστενα (έδρα δήμου) και 16 χλμ. ΒΔ. από την Ανδρίτσαινα. Στα βόρεια και τα ανατολικά του χωριού, μέχρι  την Καλλιθέα και τα Μπαρακίτικα  εκτείνεται το Καταφύγιο Άγριας Ζωής Ζαχοβούνι - Πρεσκαβίτα συνολικής έκτασης 13.000 στρεμμάτων.

Αναφορές για τον οικισμό με την ονομασία *Ράφτη* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση, αναφέρεται επίσημα το 1835 με την ονομασία *Ράφτης* να προσαρτάται στον τότε δήμο Τυπαναίων. Το 1940 το όνομά του διορθώθηκε σε Ράπτης. Σύμφωνα με το Σχέδιο Καλλικράτης, μαζί με το Λιβαδάκι και την Πτελέα αποτελούν την τοπική κοινότητα Λιβαδακίου που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 74 κατοίκους.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Σέκουλας Ηλείας

Ο **Σέκουλας** είναι ημιορεινός οικισμός της Πελοποννήσου στην Περιφερειακή Ενότητα Ηλείας.

## Γεωγραφικά - ιστορικά στοιχεία
Ο Σέκουλας βρίσκεται στα όρια με την Περιφερειακή Ενότητα Αρκαδίας, στους βορειοανατολικούς πρόποδες του όρους Ξηχόρτι σε υψόμετρο 160 μέτρων ενώ απέχει 31 χιλιόμετρα Α. από τα Κρέστενα και 15 χιλιόμετρα Β.-ΒΔ. από την Ανδρίτσαινα. Δυτικά από το χωριό περνάει το Ρογγοζίτικο ρέμα που λίγο βορειότερα καταλήγει στον Αλφειό ποταμό. Οι κάτοικοί του ασχολούνται κυρίως με τη γεωργία, καλλιεργώντας σε ποτιστικά κτήματα αραποσίτια, σιτάρια, καλαμπόκια αλλά και ελιές, κηπευτικά. Η περιοχή νότια και δυτικά του χωριού που διαρρέεται από οκτώ διαδοχικά ποταμάκια τα οποία ξεκινούν νοτιότερα από το όρος Μίνθη, κυλούν ανάμεσα από υψώματα κατάφυτα με πεύκα και πουρνάρια και τελικά καταλήγουν στον Αλφειό έχει χαρακτηριστεί ως Τοπίο Ιδιαίτερου Φυσικού Κάλους - ΤΙΦΚ.

Αναφορές για τον οικισμό με την παλιά του ονομασία *Σέκουλα* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται με την ονομασία Σέκουλας το 1835 να προσαρτάται στον τότε δήμο Αλιφείρας. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης, μαζί με τα Μπαλαίικα την τοπική κοινότητα Σέκουλα που υπάγεται στη δημοτική ενότητα Ανδριτσαίνης του Δήμου Ανδρίτσαινας - Κρεστένων και σύμφωνα με την απογραφή 2011 ως κοινότητα έχει πληθυσμό 219 κατοίκους ενώ ως οικισμός 161.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Ατίθαση καρδιά

Η ***Ατίθαση καρδιά*** (πρωτότυπος αγγλικός τίτλος: *Wild at Heart*) είναι αμερικανική κινηματογραφική ταινία του 1990, ρομαντική κομεντί και αστυνομική με στοιχεία μαύρης κωμωδίας. σε σενάριο και σκηνοθεσία του Ντέιβιντ Λιντς. Στους πρωταγωνιστικούς ρόλους παίζουν οι Νίκολας Κέιτζ και Λόρα Ντερν. Η ταινία βασίζεται στο ομώνυμο μυθιστόρημα (1989) του Μπάρυ Γκίφορντ. Ο Λυντς δεν εύρισκε της αρεσκείας του το τέλος του μυθιστορήματος και έτσι απεφάσισε να το αλλάξει, ώστε να ταιριάζει με την ιδέα που είχε για τους βασικούς ήρωες.

Η *Ατίθαση καρδιά* είναι ταινία δρόμου με στοιχεία δραματικά και νεο-νουάρ, που εμπεριέχει έμμεσες αναφορές στον *[[Ο Μάγος του Οζ (ταινία)|Μάγο του Οζ]]* και στις ταινίες του Έλβις Πρίσλεϊ.

Οι πρώτες δοκιμαστικές προβολές της ταινίας δεν έγιναν καλά αποδεκτές από το κοινό: ο Λιντς υπολόγισε ότι περίπου 300 θεατές απεχώρησαν πρόωρα από μια τέτοια προβολή. Με την κυκλοφορία της, η ταινία απέσπασε ανάμικτες κριτικές και σημείωσε μέτρια εμπορική επιτυχία. Ωστόσο, κέρδισε το μεγάλο βραβείο, τον Χρυσό Φοίνικα στο Φεστιβάλ Κινηματογράφου των Καννών, κάτι που την εποχή εκείνη θεωρήθηκε αμφιλεγόμενη απόφαση. Από τότε έχει επανεκτιμηθεί θετικά από μερικούς κριτικούς.

* Ο ρόλος της μητέρας του χαρακτήρα που υποδύεται η Λόρα Ντερν παίζεται από την πραγματική μητέρα της ηθοποιού, την Νταϊάν Λαντ, η οποία για αυτή την ερμηνεία πήρε υποψηφιότητα για Βραβείο Όσκαρ Β´ Γυναικείου Ρόλου.

## Παραπομπές


## Εξωτερικοί σύνδεσμοι
* Η ''Ατίθαση καρδιά'' στην IMDb
* Η ταινία στο *[[Rotten Tomatoes]]*

Κατηγορία:Ταινίες του 1990
Κατηγορία:Αμερικανικές ταινίες της δεκαετίας 1990
Κατηγορία:Αγγλόφωνες ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες δρόμου
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σε σκηνοθεσία Ντέιβιντ Λιντς
Κατηγορία:Ταινίες γυρισμένες στη Νέα Ορλεάνη
Κατηγορία:Νικητές Χρυσού Φοίνικα
Κατηγορία:Ταινίες παραγωγής PolyGram Filmed Entertainment
Κατηγορία:Νεο-νουάρ ταινίες
Τομά Λεμάρ

Ο **Τομά Λεμάρ** (12 Νοεμβρίου 1995) είναι Γάλλος ποδοσφαιριστής ο οποίος αγωνίζεται ως μέσος για λογαριασμό της Χιρόνα ως δανεικός από την Ατλέτικο Μαδρίτης και της εθνικής ομάδας της Γαλλίας. Είναι γνωστός για την ευελιξία του, αγωνιζόμενος και στα δύο πτερά, πέρα από το κέντρο. Χαρακτηρίζεται από την τρίμπλα και την ικανότητά του να πασάρει καθώς και για το αριστερό του πόδι.

Ο Λεμάρ ξεκίνησε την επαγγελματική του καριέρα από την Καέν το 2013. Αγωνίστηκε 32 φορές για το σύλλογο πριν αποκτηθεί από τη Μονακό για 4 εκατομμύρια λίρες το 2015. Τη σαιζόν 2016-17 έγινε βασικός παίκτης της ομάδας, αγωνιζόμενος αρχικά ως αριστερός μέσος και μετά ως δεκάρι. Οι εμφανίσεις του τράβηξαν την προσοχή των μεγάλων συλλόγων και τελικά αποκτήθηκε από την Ατλέτικο Μαδρίτης για 70 εκατομμύρια ευρώ. Με την Ατλέτικο κατέκτησε το UEFA Super Cup την πρώτη του σαιζόν και το πρωτάθλημα της σαιζόν 2020-21.

Ο Λεμάρ εκπροσώπησε τη Γαλλία με τις εθνικές ομάδες Κ17 με K21 και πραγματοποίησε το ντεμπούτο του με την εθνική αντρών το 2016. Ήταν μέλος της ομάδας η οποία κατέκτησε το παγκόσμιο κύπελλο το 2018.

## Παραπομπές


Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Γάλλοι καραϊβικής καταγωγής
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΑΣ Μονακό
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Τιμοτί Καστάνι

Ο **Τιμοτί Καστάνι** (, , Αρλόν, 5 Δεκεμβρίου 1995 - ) είναι Βέλγος ποδοσφαιριστής ο οποίος αγωνίζεται ως αμυντικός για λογαριασμό της Λέστερ και της εθνικής ομάδας του Βελγίου. Αγωνίζεται κυρίως δεξιά, αλλά μπορεί να αγωνιστεί και αριστερά.

Ο Καστάνιε ξεκίνησε την επαγγελματική του καριέρα από την Γκενκ και το 2017 αποκτήθηκε από την Αταλάντα έναντι 6 εκατομμυρίων ευρώ. Με την Αταλάντα πραγματοποίησε 96 εμφανίσεις και το 2020 αποκτήθηκε από τη Λέστερ με πενταετές συμβόλαιο.

Ο Καστάνιε πραγματοποίησε το ντεμπούτο του με την εθνική ομάδα του Βελγίου τον Σεπτέμβριο του 2018.

## Παραπομπές


Κατηγορία:Βέλγοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024